Najvišja hitrost skobljanja na štiristranskem stroju običajno ni omejujoč faktor, temveč je omejitev kakovost obdelane površine, ki jo želimo doseči. Višja hitrost namreč podaljšuje skobeljni val, ki se s tem bolj vidi na površini. Pri klasičnem sistemu vpenjanja glav in 6.000 obratih vreten na minuto je tako hitrost skobljanja običajno okoli 15 m/min pri izdelkih za zunanjo uporabo (konstrukcijski les, tramovi ipd. - sprejemljiv skobeljni valj dolžine 2,5 – 3 mm) oz. 9 m/min pri izdelkih za notranjo uporabo (pohištvo, podne obloge – skobeljni valj okoli 1,5mm). Naprave pa seveda omogočajo večje hitrosti pomikov.